Fritt Ord

Stiftelsen Fritt Ord er en norsk allmennyttig privat stiftelse hvis formål å er å verne om og styrke ytringsfriheten og dens vilkår i Norge, særlig ved å stimulere den levende debatt og den uredde bruk av det frie ord. 

 Historie 
Fritt Ord ble stiftet 7. juni 1974 av direktør i Narvesen Kioskkompani Jens Henrik Nordlie, høyesterettsadvokat Jens Christian Hauge og viseadm. direktør i Narvesen Kioskkompani, Finn Skedsmo. 

Narvesens Kioskkompani var i etterkrigstiden en sentral distribusjonskanal for aviser og tidsskrifter, og så det som sin rolle å motarbeide datidens politiske ensretting og meningskontroll. Eiernes aksjer i Narvesen ble overdratt stiftelsen til 1. januar 1975, og danner grunnkapitalen i stiftelsens formue. 

Etter diverse endringer i eierforholdene, blant annet mot Norges Statsbaner, og ut ifra ønsket om å frikoble stiftelsen fra kommersielle interesser, ble alle stiftelsens aksjer i Narvesen solgt i november 2001. Formuen var i desember 2011 på 2,62 milliarder kroner.

I 2025 gjennomførte Fritt Ord en omstilling for å utvide aktivitetene rettet mot utlandet. En tredjedel av de ansatte ble oppfordret til å si opp sine stillinger med sluttpakker.

 Ledelse 
Styret i Fritt Ord består pr. 2025 Bård Vegar Solhjell (leder), Anine Kierulf (nestleder), Frank Rossavik, Bjarne Kveim Lie, Sylo Taraku, Kjersti Gautestad Norheim, Hadia Tajik og Eirin Larsen.

Tidligere styreledere har vært Georg Fredrik Rieber-Mohn (2011–2016), Francis Sejersted (2000–2011), Preben Munthe (1980–2000), Jens Henrik Nordlie (1974–1980) og Grete Brochmann (20216–24). 

Høsten 2014 overtok Knut Olav Åmås som direktør etter Erik Rudeng.fritt-ord.no Knut Olav Åmås til Fritt Ord  30.05.2014 Organisasjonen har kontorer i Uranienborgveien, Oslo.

 Prosjektstøtte 
Fritt Ord forvalter midler til prosjektstøtte og eksterne søkere kan søke midler innenfor programområdene medier og demokrati, informasjon og offentlig debatt, stipend og undervisning og kunst og kultur. Stiftelsen behandler innkomne søknader gjennom 6–8 årlige behandlingsrunder.

Til vedtektsbestemte formål ble det i 2022 til sammen bevilget kr 153,7 mill. Av dette utgjorde kr 0,6 mill. forskjellige priser, mens kr 151,2 mill. gjaldt bevilgninger etter søknad. Stipender utgjorde kr 1,8 mill. Det ble i 2022 behandlet om lag 3070 søknader, hvorav 1429 (46,5 %) ble helt eller delvis imøtekommet.Fritt Ords årsberetning 2022; frittord.no (pdf) Alle bevilgningene fra 2022 er tilgjengelige på Fritt Ords nettsted, i en database hvor de offentliggjøres løpende i etterkant av hver søknadsrunde. 

Fritt Ord utlyst stipender for å løfte frem og stimulere spesifikke tiltak, genrer og fagmiljøer. Utlysningene omfatter midler til debattskapende dokumentarer (12 mill. fordelt på 8 prosjekter i 2004), journalistikk,Utlysning: Norsk journalistikk; frittord.no Disse journalistiske prosjektene får Fritt Ord-støtte; journalisten.no, 21. februar 2024 og bloggere (2,5 mill. til 16 norske blogger i 2011). Fritt Ords bibliotekstøtte har vært utlyst årlig siden 2008. Fritt Ord har mottatt 1205 søknader til de 16 utlysningene fra 2008–2023 og har innvilget til sammen 32,5 mill. til 623 utvalgte prosjekter.Biblioteksutlysningen; frittord.no

 Stiftelsens egne prosjekter 
 Litteraturhuset i Oslo åpnet 5. oktober 2007, og drives av den frittstående Stiftelsen Litteraturhuset, etablert av Fritt Ord i 2006. Stiftelsen Litteraturhuset fikk årlige bidrag til driften fra Fritt Ord frem til 2014.
 Foredrag, filmvisninger og seminarer i Uranienborgveien 2 og på andre arenaer. Dette omfatter 15–30 arrangementer hvert år
 Stiftelsen har fremmet dokumentarfoto gjennom flere prosjekt og etableringen av  Norwegian Journal of Photography i 2011.dokumentarfoto; frittord.nonjp.no 
 Fritt Ord-konkurransen for videregående skole har vært arrangert siden 2013, som videreføring av en skrivekonkurranse drevet i samarbeid med Forskningsrådet og Konkurransen Unge Forskere. Elever inviteres til å levere bidrag om ytringsfrihet og demokrati, med et nytt tema hvert år. Fritt Ord-konkurransen for videregående skole; frittord.nofrittordkonkurransen.no
 Prosjektkonkurranse i historie arrangeres av Den norske historiske forening (HIFO) med støtte av Stiftelsen Fritt Ord og er åpen for elever i ungdomsskolen og videregående skole.historiekonkurransen.noHistorie-konkurransen; frittord.no Historiekonkurransen ble etablert i 2000.
 Store norske leksikon og Norsk Nettleksikon: Fritt Ord og Sparebankstiftelsen DnB NOR  tok sommeren 2010 initiativ til videre drift av Store norske leksikon, Norsk biografisk leksikon og Store medisinske leksikon, etter at Kunnskapsforlaget ville legge ned leksikonet. Fritt Ord bevilget 16 millioner kroner  til fornyelse i prosjektperioden 2011–2013. I mai 2013 overtok stiftelsene permanent eierskapet fra Kunnskapsforlaget. Fritt Ord ga i 2021 tilsagn om støtte til «Lille norske leksikon» med fem millioner kroner over 4 år.Fritt Ord gir 5 millioner til Lille norske leksikon; NTB Kommunikasjon, 21.12.2021 Tidligere har Fritt ord støttet papirutgaver leksikon med 10 millioner kroner i 2002 til 4. utgave av Store norske leksikon og 29 millioner til Norsk biografisk leksikon.
 Norske priser 
Fritt Ords Pris ble etablert i 1976 som er institusjonens høyeste utmerkelse. Prisen er «en påskjønnelse til personer eller institusjoner for virke som i forhold til institusjonens formål anses som særlig verdifullt».

Fritt Ords honnør ble etablert i 1979, som en «påskjønnelse som deles ut for verdifullt virke i det frie ords tjeneste, gjerne i tilknytning til en aktuell sak».

Internasjonal virksomhet 
Fritt Ord er medlem av den europeiske stiftelsesforeningen European Foundation Centre. Stiftelsen er en av partnerne i etableringen av Philanthropy House som åpner i Brussel høsten 2013. Huset skal være en møteplass for aktuelle spørsmål om ytringsfrihet, europeiske debatter og norsk-relaterte prosjekter.  

Fritt Ord kjøpte i 2007 eiendommen 60 Farringdon Road i London, og åpnet 15. september 2009 Free Word Centre i bygningen. Syv ytringsfrihets- og litteraturorganisasjoner var samlokalisert i 60 Farringdon Road.

European Photo Exhibition Award (EPEA) var et samarbeid mellom stiftelsene Fondazione Banca del Monte di Lucca (Italia), Körber-Stiftung (Tyskland), Gul-benkian (Portugal) og Fritt Ord. Målet med EPEA var å skape en ramme for talentfulle yngre fotografer som befinner seg i et tidlig stadium av sin profesjonelle karriere. EPEA var i virksomhet fra 2011 til 2017. European Photography Exhibition Award (avsluttet); frittord.noepeaphoto.org 

I samarbeid med den tyske stiftelsen ZEIT-Stiftung har Fritt Ord siden 2004 årlig delt ut Free Media Awards til østeuropeiske journalister og medier. Målet er å «styrke journalistenes uavhengige rolle, til tross for represalier og økonomiske vanskeligheter, og deres vilje til ikke å la seg skremme av sensur og til å motstå selvsensur». Free Media Awards; frittord.no  

Fritt Ord etablerte Civitates – A philanthropic initiative for democracy and solidarity in Europe i 2018 sammen med 12 europeiske stiftelser og én amerikansk. Fondet bidrar til å støtte og styrke organisasjoner i sivilsamfunnet.civitates-eu.org
 Referanser 

Eksterne lenker



Kategori:Norske stiftelser
Kategori:Ytringsfrihet

Kategori:Organisasjoner etablert i 1974